തുണിക്കടയിലെ ജോലിക്കാരിയെ പീഡിപ്പിച്ച് ദൃശ്യങ്ങള് പകര്ത്തി കടയുടമ അറസ്റ്റില് യുവതിയുടെ 50,000 രൂപയും മോതിരവും ഇയാള് തട്ടിയെടുത്തു. പ്രതിക്കെതിരെ തൊടുപുഴ, തിരുവനന്തപുരം നെയ്യാറ്റിന്കര, വഞ്ചിയൂര് സ്റ്റേഷനുകളിലും ഇയാള്ക്കെതിരേ കേസുകളുണ്ടെന്ന് പോലീസ് പറഞ്ഞു. കൊച്ചി: പ്രേമം നടിച്ച് തുണിക്കടയിലെ ജീവനക്കാരിയെ പീഡിപ്പിച്ച് ദൃശ്യങ്ങള് പകര്ത്തിയ കടയുടമ അറസ്റ്റില്. തൊടുപുഴ കാരിക്കോട് മുതലക്കുടം വിസ്മയ വീട്ടില് സനീഷി 43 നെയാണ് എറണാകുളം സെന്ട്രല് പോലീസ് അറസ്റ്റ് ചെയ്തത്.വൈറ്റിലയില് വസ്ത്ര വ്യാപാര സ്ഥാപനം നടത്തുന്ന പ്രതി ജോലിക്കെത്തിയ സ്ത്രീയെ വിവാഹം കഴിക്കാമെന്നു പറഞ്ഞ് ചതിക്കുകയായിരുന്നു. എറണാകുളം സൗത്തിലുള്ള ഹോട്ടലില് കൂട്ടിക്കൊണ്ടുപോയി പീഡിപ്പിക്കുകയും ദൃശ്യങ്ങള് പകര്ത്തുകയും ചെയ്തു.പരാതിക്കാരിയുടെ കൈയില്നിന്ന് 50,000 രൂപയും മോതിരവും സനീഷ് വാങ്ങിയെടുത്തു. സനീഷിന് പല പെണ്കുട്ടികളുമായി ബന്ധമുണ്ടെന്ന് മനസ്സിലാക്കിയ പരാതിക്കാരി പണം തിരികെ ആവശ്യപ്പെട്ടപ്പോള് മുമ്ബ് ചിത്രീകരിച്ച ദൃശ്യങ്ങള് ഇന്റര്നെറ്റില് പ്രചരിപ്പിക്കുമെന്ന് ഭീഷണിപ്പെടുത്തി. തുടര്ന്നാണ് പരാതി നല്കിയത്.ഒളിവില് പോയ സനീഷിനെ വഴിത്തലയില് നിന്നാണ് പിടിച്ചത്. കോടതി പ്രതിയെ റിമാന്ഡ് ചെയ്തു.മരട് പോലീസ് സ്റ്റേഷനില് സനീഷിനെതിരേ പീഡന ശ്രമത്തിന് കേസുണ്ട്. തൊടുപുഴ, തിരുവനന്തപുരം നെയ്യാറ്റിന്കര, വഞ്ചിയൂര് സ്റ്റേഷനുകളിലും ഇയാള്ക്കെതിരേ കേസുകളുണ്ടെന്ന് പോലീസ് പറഞ്ഞു.